Hollenska heimsveldið

Hollenska heimsveldið eða hollenska nýlenduveldið er heiti á nýlendum og verslunarstöðum Hollendinga frá því snemma á 17. öld fram á seinni hluta 20. aldar, þar með talið þeirra sem hollensku verslunarfélögin, Hollenska Austur-Indíafélagið (1602–1799) og Hollenska Vestur-Indíafélagið (1621–1792), stofnuðu. Hollenska lýðveldið tók við stjórn þessara nýlenda undir lok 18. aldar. Á hátindi sínum árið 1652 náði hollenska nýlenduveldið yfir svæði í Norður-Ameríku, Karíbahafi, Suður-Ameríku, Vestur-Afríku, Sunnanverðri Afríku, Indlandi, Srí Lanka, Indónesíu, Japan og Taívan. Gullöld Hollands á 17. öld byggðist á alþjóðlegri verslun þessara félaga og velmegun sem hún skapaði í Hollandi. Uppgangur Breska heimsveldisins og Franska heimsveldisins dró úr valdi Hollendinga á úthöfunum og undir það síðasta voru nánast bara Hollenska Gvæjana (nú Súrínam) og Hollensku Austur-Indíur (nú Indónesía) eftir. Þær fengu sjálfstæði eftir síðari heimsstyrjöld. Það eina sem enn er eftir af hollenska nýlenduveldinu eru hollensku yfirráðasvæðin í Karíbahafi; heimastjórnarsvæðin Arúba, Curaçao og Sint Maarten; og sveitarfélögin Bonaire, Sint Eustatius og Saba.

 Tilvísanir 

Flokkur:Saga Hollands
Flokkur:Saga Indónesíu
Flokkur:Saga Súrínam
Flokkur:Saga Bandaríkjanna
Flokkur:Saga Brasilíu
Flokkur:Saga Suður-Afríku
Flokkur:Saga Indlands
Flokkur:Saga Srí Lanka
Flokkur:Heimsveldi